لمتى !! لمتى جرح كَلبي إِداوي بنفسه ؟
و اني كَلبج ما يوم اجيت و جرحته بهمسه
بموس لو غلطه لو كلمه حتى اجرحه
صح كلت زعلان بس مو قصدي اجرحه
لملمت جروحي بعيد عن عينج
حتى لا اشوف دمعه تنزل من جفنج
احب خاطرج و احب اشوفج فرحآنه دوم
و احب الم بشعرج و اشمه و أذبه للهوى كل يوم
اي و الله كل يوم يسلسل على جتفي و اغار منه
شوفي بنفسج ؟ شوفي بنفسج وين صرنه و وين جنه
كلبي بعده يأذي من افكر بيج
ما ذكَت طعم نومي من زعلت عليج
اني احبج اني مو كَادر اكولج اموت عليج
اني اعشقه لربج لو يجيبون اسمج بطاريج
زعلت مره من دموعي لأن كل دمعه تحرك و تصيح الله اكبر
ليش تزعل حبيبك ؟ ليش تزعل حبيبك مو انت جنت تصيح احبك و تكبر
هس فرحان يعني بزعلته هسه ندمان عايفه لوحده
روح !! روح اعتذر بوسه لملم جروحه لسويها وحده بوحده
امسح دموعه بلسانك و ذوكَـ طعم زعلته
و من يصيح كلبي اسف احبك تضوي وجنته
الشاعــــــر الشاب فيصل الفيصل